Í fyrstu náttúruverndaráætlun Alþingis ( 2004 - 2008 ) var samþykkt ályktun um að Látrabjarg og nágrenni yrði friðlýst sem búsvæði fugla . Frá árinu 2011 hefur Umhverfisstofnun unnið að undirbúningi friðlýsingar með samtali við landeigendur , sveitarfélag og fleiri . Skipaður var samstarfshópur sem í áttu sæti fulltrúar Umhverfisstofnunar , landeigenda og sveitarfélags sem hafði það hlutverk að vinna að undirbúningi friðlýsingarinnar . Í samræmi við 2. mgr. 39. gr. laga um náttúruvernd nr. 60 / 2013 kynnti Umhverfisstofnun opinberlega tillögu að friðlýsingu svæðisins þann 17. apríl 2019 . Frestur til að gera athugasemdir var til og með 18. júlí 2019 . Tillagan sem lögð var fram byggði á því samtali sem hafði átt sér stað á vettvangi samstarfshóps og þeim athugasemdum sem áður höfðu borist . Athugasemdir og ábendingar bárust frá 10 aðilum . Gerð er grein fyrir athugasemdum og viðbrögðum Umhverfisstofnunar við þeim í Umsögn um framkomnar athugasemdir við tillögu að friðlýsingu Látrabjargs í Vesturbyggð . Þann 9. desember 2019 vísaði Umhverfisstofnun máli varðandi friðlýsingu Látrabjargs til umhverfis - og auðlindaráðherra með vísan til 39. gr. laga um náttúruvernd nr. 60 / 2013 þar sem lagt var til að um 9,7 km hluti Látrabjargs verði friðlýstur sem friðland samkvæmt þeirri tillögu sem Umhverfisstofnun vann og byggði á samtali við samstarfshóps sem í áttu sæti fulltrúar landeigenda og sveitarfélags .